标题：游衡岳记
作品原文
游衡岳记
《山海经》[1]，衡山在《中山之经》[2]，而不列为岳，岂禹初奠山川望秩[3]，犹未逮与？《舜典》：“南巡狩，至于南岳[4]。”今潇湘、苍梧[5]，故多舜迹，殆治定功成，乃修堙祀与[6]？张子曰：余登衡岳，盖得天下之大观焉。
十月甲午，从山麓抵岳庙[8]，三十里，石径委蛇盘曲，夹以虬松老桂。含烟袅露，郁郁葱葱，已不类人世矣。余与应城义河李子先至，礼神毕，坐开云堂[9]，湘潭会沙王子、汉阳甑山张子，乃从他间道亦至[10]。同宿。是夜恍然若有导余升寥廓之宇者，蹑虹梯[11]，凭刚飙[12]，黄金白玉幻出宫阙，芝草琅玕[13]，璨然盈把[14]，殆心有所忆，触境生念云尔。
乙未晨，从庙侧右转而上，仄径缥缈，石磴垂接[15]，悬崖巨壑，不敢旁瞬。十步九折，气填胸臆，盖攀云扪天，若斯之难也。午乃至半山亭，亭去岳庙十五里，五峰背拥[16]，云海荡漾，亦胜境也。饭僧舍，少憩，复十五里，乃至祝融[17]。初行山间，望芙蓉、烟霞，石廪、天柱诸峰，皆摩霄插云，森如列戟，争奇竞秀，莫肯相下。而祝融乃藏诸峰间，才露顶如髻。及登峰首，则诸峰顾在屐底[18]，若揖若退，若俯若拱，潇湘蒸江[19]，一缕环带。因忆李白“五峰晴雪，飞花洞庭”之句[20]，盖实景也。旁睨苍梧九疑，俯瞰江汉[21]，睟埏六合[22]，举眦皆尽。下视连峦别巘[23]，悉如培嵝蚁垤[24]，不足复入目中矣。同游者五人，咸勒石记名焉[25]。暮宿观音岩。岩去峰顶可一里许，夜视天垣诸宿，大者或如杯盂，不类平时所见也。
晨登上封观海[26]，日初出，金光烁烁，若丹鼎之方开[27]。少焉，红轮涌于海底，火珠跃于洪炉。旋磨旋莹，苍茫云海之间。徘徊一刻许，乃掣浮埃而上[28]。噫吁嘻！奇哉伟与！山僧谓此日澄霁，实数月以来所无。往有好事者，候至旬月，竟不得见，去。而余辈以杪秋山清气肃[29]，乃得快睹，盖亦有天幸云。然心悚神慑，不能久留，遂下兜率[30]，抵南台，循黄庭观登魏夫人升天石[31]。西行四十里，得方广寺。方广寺在莲花峰下，四山重裹如瓣，而寺居其中。是多响泉，声彻数里，大如轰雷，细如鸣弦。幽草珍卉，夹径窈窕，锦石斑驳，照烂丹青。盖衡山之胜，高称祝融，厅言方广。然磵道险绝[32]，岩壑幽邃，人罕至焉。谒晦庵、南轩二贤禂[33]，宿嘉会堂。夜雨。晓起，云霭窈冥[34]，前峰咫尺莫辨，径道亦绝，了不知下方消息，自谓不复似世中人矣。
止三日，李子拉余冲云而下，行数里所，倏见青云霁日，豁然中开。问山下人，乃云比日殊晴[35]。乃悟向者吾辈正坐云间耳。又从庙侧东转十余里，得朱陵洞，云是朱陵大帝之所居。瀑泉洒落，水帘数叠，挂于云际；垂如贯珠，霏如削玉，飞花散雪，萦洒衣襟。若畔有冲退石，大可径丈。列坐其次，解缨濯足[36]，酌酒浩歌。当此之时，意惬心融，居然有舞雩泝水之乐[37]，诚不如簪祓尘鞅之足为累也[38]。是日，石棠李子亦自长沙至，会于岳庙，同返。
自甲午迄辛丑，八日往来诸峰间，足穷于攀登，神罢于应接[39]，然犹未尽其梗概也，聊以识大都云[40]。张子曰，昔向平欲俟婚嫁已毕，当遍游五岳[41]。嗟乎，人生几许时得了此尘事，唯当乘间自求适耳。余用不肖之躯，弱冠登仕，不为不通显。然自惟涉世，酷非所宜，每值山水会心处，辄忘返焉。盖其性然也。夫物，唯自适其性，乃可永年要谼]。乃今齿壮力健，即不能“与汗漫期于九垓[43]”，亦当遍游寰中许名胜，游目骋怀，以极平生之愿。今兹发轫衡岳[44]，遂以告于山灵。[1]
作品注释
[1]《山海经》：古代地理著作，据说为夏禹、伯益所作，不可信。书中记述各地山川、道里、部族、物产、祭祀、医巫、原始风俗等，保存了不少远古神话传说和史地文献资料。
[2]《中山之经》：《山海经》第五卷为《中山经》。其记说：“又东四十五里曰衡山，其上多青䨼，多桑，其鸟多鸜鹆。”
[3]望秩：谓按等级祭祀山川。《尚书·禹贡》：“禹敷土，随山刊本，奠高山大川。”孔安国注：“奠，定也。高山，五岳；大川，四渎，定其差秩，祀[记所视。”
[4]“《舜典》”三句：《尚书·舜典》载，舜五年巡视四方一周，“五月，南巡守，至于南岳，如岱礼”。守，同“狩”。
[5]潇湘：指今湖南湘江中游与潇水会合的一段。苍梧：山名，又名九疑山，在今湖南宁远县境。相传舜葬于苍梧之野。
[6]堙（yīn）祀：上古对天神的祭祀。其法：用祭神的牲畜和玉帛置于柴上，烧柴烟以告上天。
[7]张子：作者自谓。
[8]岳庙：指南岳庙。
[9]开云堂：在南岳庙内开云楼。
[10]间道：旁出的小路。
[11]虹梯：以彩虹为梯。
[12]刚飙：刚劲的暴风。
[13]琅玕（láng gān）：指仙境中的珠树。
[14]璨然：明亮的样子。盈把：满握。
[15]垂接：形容石级的陡直。
[16]五峰：指祝融、芙蓉、烟霞、石廪、天柱。背拥：背靠背拥立着。
[17]祝融：祝融峰，为衡山最高峰。湘水环带山下。峰顶有上封寺，寺东有望日台，西有望月台。
[18]屐（jī）底：鞋底下。
[19]蒸江：即蒸 水，为湘江支流，在衡阳附近流入湘江。
[20]“五峰晴雪，飞花洞庭”：见李白《与诸公送陈郎将归衡阳》，这一联原诗是“回飙吹散五峰雪，往往飞花落洞庭”。
[21]江汉：长江汉水。
[22]睟埏（hóng yán）：包举四边。六合：指上、下及东、南、西、北。
[23]别巘：分立的小山。
[24]培嵝：小土丘。蚁垤（dié）：蚁冢，即蚂蚁洞口的小土堆。
[25]勒石：刻文于石。
[26]上封：上封寺，在祝融峰顶。
[27]丹鼎：道家炼丹的炉。
[28]掣：抽。浮埃：飘浮的尘埃。
[29]杪（miǎo）秋：暮秋。
[30]兜率：梵文的音译，佛教所说欲界六天中的第四天。这里指上封寺。
[31]魏夫人：晋魏舒女，名华存。幼好道，志慕神仙。传说曾在衡山修炼，后托剑化形升天，为南岳夫人。
[32]磵：同“涧”。
[33]晦庵：指朱熹，号晦庵。南轩：指南宋张栻，字敬夫。累官史部侍郎，右文殿修撰，他勤奋好学，以古圣贤自期，学者称南轩先生。
[34]窈冥：幽暗的样子。
[35]比日：连日。
[36]缨：结帽的带子。
[37]舞雩（yú）沂水：《论语·先进》载，孔子弟子侍坐言志，曾点说：“莫（暮）春者，春服既成，冠者五六人，童子子六七人，浴乎沂，风乎舞雩，咏而归。”孔子“喟然叹曰：‘吾与点也！’”沂，水名。舞雩，《水经注》：“沂水北对稷门，一名高门，一名雩门。南隔水有雩坛，坛高三丈，即曾点所欲风处也。”
[38]簪祓（fú）：即“簪绂”，古代官员的礼服。簪，冠簪；绂：丝制的缨带。尘鞅：谓世俗事务的束缚。鞅，套在马脖上的皮带。
[39]罢：通“疲”。
[40]大都：大概。
[41]“昔平向”二句：据《后汉书·逸民传》载：“向长，字子平，河内朝歌人也。隐居为仕。……建武中，男女娶嫁既毕，……与同好北海禽庆俱游五岳名山，竟不知所终。”
[42]永年：谓长寿。
[43]“与汗漫期于九垓（gāi）”：汗漫，广大无边的宇宙空间。九垓，九天之上。《淮南子·道应训》载：隐士卢遨遇神仙，求为友，神仙说：“吾与汗漫期于九垓之外，吾不可以久驻。”后因以汗漫为神仙的别名。
[44]发轫：启程。[1]
作者简介
  张居正像[2]张居正
（1525—1582）明代政治家、改革家。字叔大，号太岳，湖广江陵（今属湖北）人，又称张江陵。公元1547年（嘉靖二十六年）进士及第，由编修官至侍讲学士令翰林事。公元1567年（隆庆元年）任吏部左侍郎兼东阁大学士。与高拱并为宰辅，为吏部尚书、建极殿大学士。明神宗时任首辅，当时一切军政大事均由居正主持裁决，前后当国10年，实行了一系列改革措施，收到一定成效。他清查地主隐瞒的田地，推行一条鞭法，改变赋税制度，使明朝政府的财政状况有所改善；用名将戚继光、李成梁等练兵，加强北部边防，整饬边镇防务；用潘季驯主持浚治黄淮，亦颇有成效。卒赠上柱国，谥文忠。著有《张太岳集》、《书经直解》等。[2]